Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 342

2. Az adalékanyagok állati termékekre gyakorolt hatásaira vonatkozó vizsgálatok 2.1. Ezek a vizsgálatok olyan zootechnikai adalékanyagokkal foglalkoznak, amelyek hatással vannak az állati termékekre. A következõ vizsgálatokat, beleértve a dózis/reakció viszonyt, negatív kontrollcsoportokkal, illetve, lehetõség szerint, ismert hatékonyságú adalékanyagokat tartalmazó takarmányt fogyasztó csoportokkal történõ összehasonlításban minden célfajon el kell végezni. 2.1.1. Amennyiben a hatóanyag aktív komponensek keveréke, valamennyi komponens jelenlétét indokolni kell. 2.2. Kokcidiosztatikumok és egyéb gyógyászati anyagok esetében a fontossági hangsúly elsõsorban a különleges hatások bizonyítására és különösen a profilaktikus tulajdonságokra (pl. morbiditás, oociszta-számok, a gyengülés értékelése stb.) helyezõdik. A táplálási hatékonyságra, az állat növekedésére, illetve az állati termékek forgalmazható mennyiségére és minõségére vonatkozó információkat csatolni lehet. 2.3. Egyéb zootechnikai adalékanyagok esetében (adott esetben beleértve mikroorganizmusokat, illetve enzimkészítményeket is) meg kell adni a tápanyag-hatékonyságra, az állati növekedésre, az állati termék jellemzõire és a hozamra, valamint az állatvédelemre és egyéb olyan paraméterekre gyakorolt hatásokra vonatkozó adatokat, amelyek az állattenyésztés eredményességére pozitív hatással vannak. 2004/21/II. szám 2.4. Kísérleti körülmények Az elvégzett vizsgálatokról és azok eredményeirõl egyedi és részletes ismertetést kell adni. A statisztikai elemzésrõl és az alkalmazott módszerekrõl jelentést kell készíteni. A következõ adatokat kell rendelkezésre bocsátani: 2.4.1. Az állatok faja, fajtája, kora és neme, az azonosítási eljárás. 2.4.2. A vizsgálati és kontrollcsoportok száma, az egyes csoportokban lévõ állatok száma. A mindkét nembõl kiválasztott állatok száma meg kell, hogy feleljen a statisztikai követelményeknek. 2.4.3. A takarmányokban lévõ hatóanyag (és összehasonlítási céllal más anyagok), a megfelelõ, elismert módszerrel végzett ellenõrzõ analízis útján meghatározott koncentrációja. A tételek referenciaszáma. Az étrend minõségi és mennyiségi tápanyag-összetétele. 2.4.4. Valamennyi kísérlet helyszíne. Az állategészségügyi, fiziológiai, takarmányozási és tartási feltételek az alkalmazott általános gyakorlat szerint. A kontrollcsoportok kísérlet során történõ szennyezõdésének elkerülése érdekében végzett takarmányvizsgálatok és hozott intézkedések (különösen mikroorganizmusok esetében a takarmánynak a mikroorganizmus okozta átszennyezõdése). 2.4.5. A vizsgálat idõpontja és pontos idõtartama. Az elvégzett vizsgálatok idõpontja és jellege. 2.4.6. Kedvezõtlen hatások és a kísérlet során felmerült egyéb váratlan események és azok feltûnésének idõpontja.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes